ಶ್ರೀ ರಮಣ ಆಶ್ರಮ

ಶ್ರೀ ರಮಣಾಶ್ರಮ ಎಂದೂ ಕರೆಯಲ್ಪಡುವ ಶ್ರೀ ರಮಣ ಆಶ್ರಮವು ಆಧುನಿಕ ಋಷಿ ಮತ್ತು ಅದ್ವೈತ ವೇದಾಂತ ರಮಣ ಮಹರ್ಷಿಗಳು, ಅವರ ಮರಣದವರೆಗೂ ನೆಲೆಯಾಗಿದ್ದ ಆಶ್ರಮವಾಗಿದೆ. ಇದು ತಮಿಳುನಾಡಿನ ತಿರುವಣ್ಣಾಮಲೈನ ಪಶ್ಚಿಮಕ್ಕೆ ಅರುಣಾಚಲ ಬೆಟ್ಟದ ತಪ್ಪಲಿನಲ್ಲಿದೆ. ಅಲ್ಲಿ ಸಾವಿರಾರು ಅನ್ವೇಷಕರು ಅವರ ಸಮ್ಮುಖದಲ್ಲಿರಲು ಸೇರುತ್ತಾರೆ. ಅವರ ಸಮಾಧಿ ದೇಗುಲವು ಪ್ರಪಂಚದಾದ್ಯಂತದ ಭಕ್ತರನ್ನು ಆಕರ್ಷಿಸುತ್ತಲೇ ಇದೆ. 

 ಇತಿಹಾಸ 
link=//upload.wikimedia.org/wikipedia/commons/thumb/2/2c/Ramana_Mahanirvana_Place_in_Thiruvanamalai.jpg/220px-Ramana_Mahanirvana_Place_in_Thiruvanamalai.jpg|left|thumb| ಶ್ರೀ ರಮಣ ಆಶ್ರಮದಲ್ಲಿ ರಮಣ ಮಹರ್ಷಿ ಮಹಾನಿರ್ವಾಣ ಸ್ಥಳ.
link=//upload.wikimedia.org/wikipedia/commons/thumb/2/21/Sri_Ramana_Maharshi_-_Lying_-_G._G_Welling_-_1948.jpg/300px-Sri_Ramana_Maharshi_-_Lying_-_G._G_Welling_-_1948.jpg|right|thumb|300x300px| ಶ್ರೀ ರಮಣ ಮಹರ್ಷಿ ಅವರು 1927 ರಿಂದ 1950 ರವರೆಗೆ ವಾಸಿಸುತ್ತಿದ್ದ ಹಳೆಯ ಸಭಾಂಗಣದಲ್ಲಿ ಮಲಗಿದ್ದಾರೆ
ರಮಣ ಮಹರ್ಷಿಯವರು, ೧೯ ಮೇ ೧೯೨೨ ರಂದು ನಿಧನರಾದ ಅವರ ತಾಯಿ ಅಳಗಮ್ಮಾಳ್ ಅವರ ಸಮಾಧಿ ದೇಗುಲದ ಬಳಿ ನೆಲೆಸಿದ ನಂತರ ಆಶ್ರಮವು ಕ್ರಮೇಣ ಅದರ ಪ್ರಸ್ತುತ ಸ್ಥಳದಲ್ಲಿ ಬೆಳೆಯಿತು. ಆರಂಭದಲ್ಲಿ, ಅಲ್ಲಿ ಒಂದೇ ಒಂದು ಸಣ್ಣ ಗುಡಿಸಲನ್ನು ನಿರ್ಮಿಸಲಾಯಿತು. ೧೯೨೪ ರ ಹೊತ್ತಿಗೆ ಎರಡು ಗುಡಿಸಲುಗಳನ್ನು, ಒಂದು ಸಮಾಧಿಯ ಎದುರು ಮತ್ತು ಇನ್ನೊಂದು ಉತ್ತರಕ್ಕೆ ಸ್ಥಾಪಿಸಲಾಯಿತು.

೧೯೩೧ ರಲ್ಲಿ ಪಾಶ್ಚಿಮಾತ್ಯ ಸಂದರ್ಶಕರಾದ ಬ್ರಿಟಿಷ್ ಬರಹಗಾರ ಪಾಲ್ ಬ್ರಂಟನ್ ಅವರು "ಎ ಸರ್ಚ್ ಇನ್ ಸೀಕ್ರೆಟ್ ಇಂಡಿಯಾ" ( ೧೯೩೪) ಮತ್ತು "ದ ಸೀಕ್ರೆಟ್ ಪಾತ್" ಪುಸ್ತಕಗಳ ಮೂಲಕ ರಮಣ ಮಹರ್ಷಿಯನ್ನು ಪಶ್ಚಿಮಕ್ಕೆ ಪರಿಚಯಿಸಿದ ಕೀರ್ತಿಗೆ ಪಾತ್ರರಾಗಿದ್ದಾರೆ. ಬರಹಗಾರ ಡಬ್ಲ್ಯೂ. ಸೋಮರ್‌ಸೆಟ್ ಮೌಘಮ್ ೧೯೩೮ ರಲ್ಲಿ ಆಶ್ರಮಕ್ಕೆ ಭೇಟಿ ನೀಡಿ ರಮಣ ಮಹರ್ಷಿಯನ್ನು ಪವಿತ್ರ ವ್ಯಕ್ತಿಯಾದ ಶ್ರೀ ಗಣೇಶನಿಗೆ ಮಾದರಿಯಾಗಿ ತಮ್ಮ ಕಾದಂಬರಿ, ದಿ ರೇಜ಼ರ್ಸ್ ಎಡ್ಜ್ (೧೯೪೪) ನಲ್ಲಿ ಬಳಸಿದರು. Zaleski, p. 219  ಇತರ ಸಂದರ್ಶಕರಲ್ಲಿ ಸ್ವಾಮಿ ಶಿವಾನಂದ, ಪರಮಹಂಸ ಯೋಗಾನಂದ, Yogananda, p. 384 ಆಲ್ಫ್ರೆಡ್ ಸೊರೆನ್ಸೆನ್ (ಸುನ್ಯತಾ) ಮತ್ತು ವೀ ವು ವೀ ಸೇರಿದ್ದಾರೆ. 
link=//upload.wikimedia.org/wikipedia/commons/thumb/1/1e/Sri-Ramana-Sramam-photo38.jpg/220px-Sri-Ramana-Sramam-photo38.jpg|left|thumb| ರಮಣ ಮಹರ್ಷಿಗಳ ಕೆಲವು ವೈಯಕ್ತಿಕ ಬಳಕೆಯ ವಸ್ತುಗಳು.
ಆರ್ಥರ್ ಓಸ್ಬೋರ್ನ್ ಅವರು ಆಶ್ರಮದಲ್ಲಿ ಇಪ್ಪತ್ತು ವರ್ಷಗಳ ಕಾಲ ಇದ್ದು ರಮಣ ಮಹರ್ಷಿ ಮತ್ತು ಅವರ ಬೋಧನೆಗಳ ಕುರಿತು ಹಲವಾರು ಪುಸ್ತಕಗಳನ್ನು ಬರೆಯುವುದರ ಜೊತೆಗೆ ಆಶ್ರಮದ ಪತ್ರಿಕೆ, ದಿ ಮೌಂಟೇನ್ ಪಾತ್ ಅನ್ನು ಸಂಪಾದಿಸಿದರು. ೧೯೪೯ರಲ್ಲಿ ಮೌನಿ ಸಾಧು ಅವರು ಆಶ್ರಮದಲ್ಲಿ ಹಲವಾರು ತಿಂಗಳುಗಳನ್ನು ಕಳೆದರು. Mouni Sadhu, 'In Days of Great Peace' 2nd. revised edition pub. 1957 by G Allen and Unwin ಡೇವಿಡ್ ಗಾಡ್ಮನ್ ಅವರು ೧೯೭೬ ರಲ್ಲಿ ಆಶ್ರಮಕ್ಕೆ ಬಂದು ಶ್ರೀ ರಮಣ ಮಹರ್ಷಿಗಳಿಗೆ ಸಂಬಂಧಿಸಿದ ವಿಷಯಗಳ ಕುರಿತು ಹದಿನಾಲ್ಕು ಪುಸ್ತಕಗಳನ್ನು ಬರೆದರು.

೧೯೧೬ ರಲ್ಲಿ ತಮ್ಮ ತಾಯಿಯೊಂದಿಗೆ ಆಶ್ರಮಕ್ಕೆ ತೆರಳಿದ ರಮಣ ಮಹರ್ಷಿಯವರ ಕಿರಿಯ ಸಹೋದರ ನಿರಂಜನಾನಂದ ಸ್ವಾಮಿಗಳು ತಮ್ಮ ಜೀವನದುದ್ದಕ್ಕೂ ಆಶ್ರಮದಲ್ಲಿಯೇ ಇದ್ದು ಅದರ ನಿರ್ವಹಣೆಯನ್ನು ನಿಭಾಯಿಸಿದರು. ನಂತರ ಅವರ ಮಗ ಮತ್ತು ಮೊಮ್ಮಗ ಆಶ್ರಮವನ್ನು ನೋಡಿಕೊಂಡರು. Osborne, p. 119

 ಛಾಯಾಂಕಣ 

 ಸಹ ನೋಡಿ 

 ರಮಣ ಮಹರ್ಷಿ
 ಅರುಣಾಚಲ
 ತಿರುವಣ್ಣಾಮಲೈ
 ಆಶ್ರಮ

 ಟಿಪ್ಪಣಿಗಳು 

 ಉಲ್ಲೇಖಗಳು 



 Self-Realization: The Life and Teachings of Bhagavan Sri Ramana Maharshi, by B.V. Narasimha Swami ( )


  online text 

 ಹೆಚ್ಚಿನ ಓದುವಿಕೆ 

 ಸೂರಿ ನಾಗಮ್ಮ ಅವರ, ಶ್ರೀ ರಮಣಾಶ್ರಮದಲ್ಲಿ ನನ್ನ ಜೀವನ . ಪಬ್. ಶ್ರೀ ರಮಣಾಶ್ರಮ, ೧೯೭೫. 

 ಬಾಹ್ಯ ಕೊಂಡಿಗಳು 

 ರಮಣ ಮಹರ್ಷಿ ಆಶ್ರಮದಲ್ಲಿ ಒಂದು ದಿನ
 ಶ್ರೀ ರಮಣಾಶ್ರಮ, ಅಧಿಕೃತ ವೆಬ್‌ಸೈಟ್
 ಶ್ರೀ ರಮಣ ಆಶ್ರಮ on the map
 ಶ್ರೀ ರಮಣ ಆಶ್ರಮದಿಂದ ಶ್ರೀ ರುದ್ರಂ ನಮಕಂ ಚಮಕಂ ಪಠಣ ಲೈವ್ ವಿಡಿಯೋ
 ರಮಣ ಮಹರ್ಷಿ ಉಪದೇಶ ಸಾರಂ ಪಠಣ ನೇರಪ್ರಸಾರ

ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ
ವರ್ಗ:ಆಶ್ರಮ ಪದ್ಧತಿ